ГъукIакъуэ Идар гъатхэпэм и 25-р къыщалъхуа махуэщ, илъэс 25 -рэ ирикъуащ
ГъукIакъуэ Идар ФIыуэ тлъагъу, куэдкIэ дызыщыгугъ, балигъ гъащIэм и уэрыпIэм лъэ быдэкIэ щыува ди щIалэр дэзыхьэх продюсер IэщIагъэм щыхуеджащ Прагэ и университетым. Идар адыгэбзэр дунейм и дэнэ щIыпIи щызэхахыным, лъэпкъ хабзэм, щэнхабзэм хэгъэгъуэзэным щIэхъуэпс щIалэщ. Ар «Черкес-FM» радиостанцым и гъэзэщIакIуэ унафэщIщ.
Зи псэр къабзэ, Хэкур, лъэпкъыр фIыуэ зылъагъу Идар, узыншагъэ, дэрэжэгъуэ мыкIуэщI уиIэу, нэхъыжьхэм я жьауэм ущIэту, нэхъыщIэм уращапхъэу, пщIэрэ щIыхьрэ зыхуэфащэ лъэпкъылIщ къыпхужаIэу, уи IэщIагъэм и хъер плъагъуу, уи пщIэр лъагэу Тхьэм уигъэпсэу. Узыхуэпабгъэ лъагапIэхэм унэсыну, уи щэнымрэ акъылымрэ санэхуафэр хуаIэту, цIыхугъэр къыбдэбагъуэу, уи гум щыбгъафIэ мурадхэр къохъулIэу, уи адэ-анэр, уи нэхъыжьхэр, къыбдалъхуахэр уэркIэ гушхуэу, уи гур щызрэ унасыпыфIэу, беягъэкIэ гъэнщIа гъащIэ гъуэгуанэ дахэ зэпыпчыну ди гуапэщ. фIыгъуэу щыIэм я нэхъ лъапIэр къохъулIэну дынохъуэхъу!
Уи ныбжьэгъухэмрэ Iыхьлыхэмрэ.
